24 घंटे में 30 बढ़ा तापमान, चुभने लगी धूप
हवाके उत्तरी रहने से गर्मी का असर हर दिन तेज होता जा रहा है। दोपहर में धूप चुभने लगी है। लोग छांव में सुस्ताते नजर आने लगे हैं। गर्म कपड़ों की रात में भी जरूरत नहीं महसूस हो रही। घरों में पंखे चलने लगे हैं। इस बीच गन्ने का रस, आईसक्रीम, गोटा आदि की बिक्री बढ़ गई। जगह-जगह इनकी लारियां नजर आने लगी हैं। गुजरात महाराष्ट्र से तरबूज के ट्रक आने लगे हैं। इस बीच चौबीस घंटे के दौरान न्यूनतम तापमान में 3 डिग्री की बढ़ोतरी दर्ज की गई। मंगलवार को न्यूनतम तापमान 14 डिग्री सेल्सियस दर्ज हुआ है। छह साल के दौरान यह फरवरी सबसे गर्म थी। यही आसार रहे तो मार्च में ही झुलसाने वाली गर्मी पड़ना तय है। मौसम वैज्ञानिकों का कहना है कि मौसम में जल्दी बदलाव के संकेत नहीं हैं। दीर्घकाल में मावठ के आसार बने रहे हैं। जल्दी आई गर्मी का सर्वाधिक असर फसलों पर पड़ रहा है। रबी फसलें जल्दी पकने की स्थिति में गई हैं। सरसों की फसल तो कटकर मंडियों में पहुंच गई है।
अफीमउत्पादन पर आएगा जल्दी गर्मी आने का असर
मांडलगढ़,कोटड़ी सहित चार ब्लॉक में 600 से ज्यादा किसानों के पास अफीम के पट्टे हैं। पानी अच्छा होने के कारण इस बार किसानों को इस काला सोना से काफी उम्मीद थी। सरकार ने अफीम के दाम भी बढ़ दिए लेकिन मौसम ने सारी उम्मीदें तोड़ दीं। अफीम के लिए न्यूनतम तापमान 100 से कम चाहिए जो कि सप्ताहभर से 130 के ऊपर बना हुआ है।
मौसम
hin_Deva hin_Deva hin_Deva hin_Deva bho_Deva